rejauldu/bengali-wikipedia huggingface dataset:
পৌরসভা ও পৌর নিগম ভারতের পৌর প্রশাসনের ব্যবস্থার একটি গুরুত্বপূর্ণ একক। পশ্চিমবঙ্গে ১২২টি পৌরসভা ও ৭টি পৌর নিগম বর্তমান। এর মধ্যে মেদিনীপুর বিভাগে ১৯টি, প্রেসিডেন্সি বিভাগে ৪৮টি, বর্ধমান বিভাগে ২৭টি, মালদা বিভাগে ১৭টি ও জলপাইগুড়ি বিভাগে ১৭টি পৌরসভা বিদ্যমান।  পশ্চিমবঙ্গে "পৌরসভা" বলতে পৌর নিগম বা পৌরসংস্থাও বোঝাতে পারে, তবে এই নিবন্ধে পৌর নিগমদের আলাদাভাবে তালিকাভুক্ত করা হয়েছে।   কর্তৃপক্ষ  পৌরসভার দায়িত্বে আছেন –  পৌরসভা বা বোর্ড অব কাউন্সিলরস – এঁরা পৌরসভার নির্বাচিত সদস্য।   সপারিষদ-সভাপতি বা চেয়ারম্যান-ইন-কাউন্সিল – সপারিষদ-সভাপতিতে থাকবেন সভাপতি, সহসভাপতি ও অন্যান্য সদস্য।   সভাপতি বা চেয়ারম্যান – পৌরসভা নিজেদের মধ্যে একজনকে সভাপতি নির্বাচন করেন। সভাপতি পৌরসভার শাসনতান্ত্রিক প্রধান ও পৌরপ্রশাসনের নিয়ন্ত্রক।  পৌরসভার তালিকা পশ্চিমবঙ্গ পৌর আইন, ১৯৯৩ অনুসারে পৌর অঞ্চলগুলিকে ৫টি প্রধান ভাগে ভাগ করা হয়। এগুলি হল – +বিভাগজনসংখ্যাওয়ার্ডক২,০০,০০০  >৯ - ৩৫খ১,৫০,০০০ - ২,০০,০০০৯ - ৩০গ৭৫,০০০ - ১,৫০,০০০৯ - ২৫ঘ২৫,০০০ - ৭৫,০০০৯ - ২০ঙ< ২৫,০০০৯ - ১৫   বিভাগ ও জেলা ভিত্তিক পৌরসভা  +বিভাগজেলাপৌর সভাসংখ্যামেদিনিপুরপূর্ব মেদিনীপুরতমলুক, কাঁথি, এগরা, হলদিয়া4পশ্চিম মেদিনীপুরমেদিনীপুর, খড়গপুর, ঘাটাল, চন্দ্রকোণা, ক্ষীরপাই, ঝাড়গ্রাম, রামজীবনপুর৭বাঁকুড়াবাঁকুড়া, বিষ্ণুপুর, সোনামুখী৩পুরুলিয়াপুরুলিয়া, ঝালদা, রঘুনাথপুর৩প্রেসিডেন্সিউত্তর ২৪ পরগণাবারাসত, বরানগর, বাদুড়িয়া, বনগাঁ, অশোকনগর কল্যাণগড়, ব্যারাকপুর, গোবরডাঙা, বসিরহাট, দমদম, ভাটপাড়া, গারুলিয়া, হাবড়া, কামারহাটী, নৈহাটি, খড়দহ, কাঁচড়াপাড়া, নিউ ব্যারাকপুর, উত্তর ব্যারাকপুর, দক্ষিণ দমদম, উত্তর দমদম, পানিহাটি, টাকি, টিটাগড়, হালিশহর২৪দক্ষিণ ২৪ পরগনারাজপুর সোনারপুর, বারুইপুর, জয়নগর মজিলপুর, বজবজ, ডায়মন্ড হারবার, মহেশতলা, পূজালী৭হাওড়াউলুবেড়িয়া, বালি২নদিয়ারাণাঘাট, কৃষ্ণনগর, শান্তিপুর, বীরনগর, নবদ্বীপ, চাকদহ, কল্যাণী, গয়েশপুর, কুপার্স ক্যাম্প, তাহেরপুর, হরিণঘাটা11বর্ধমানবর্ধমানকাটোয়া, দাঁইহাট, কালনা, রাণীগঞ্জ, বর্ধমান, গুসকরা, মেমারী, কুলটি, জামুরিয়া৯বীরভূমসিউড়ি, রামপুরহাট, বোলপুর, দুবরাজপুর, সাঁইথিয়া, নলহাটি৬হুগলিবাঁশবেড়িয়া, ভদ্রেশ্বর, বৈদ্যবাটি, শ্রীরামপুর, আরামবাগ, চাঁপদানি, রিষড়া, হুগলি-চুঁচুড়া, কোন্নগর, উত্তরপাড়া কোতরং, তারকেশ্বর১১মালদা উত্তর দিনাজপুর রায়গঞ্জ, কালিয়াগঞ্জ, ইসলামপুর৩দক্ষিণ দিনাজপুরবালুরঘাট, গঙ্গারামপুর, বুনিয়াদপুর৩মালদহপুরাতন মালদহ, ইংলিশবাজার২মুর্শিদাবাদমুর্শিদাবাদ, কান্দি, জিয়াগঞ্জ-আজিমগঞ্জ, জঙ্গীপুর, বহরমপুর, ধুলিয়ান, বেলডাঙা7জলপাইগুড়িদার্জিলিংদার্জিলিং, কার্শিয়াং, মিরিক৩কালিম্পংকালিম্পং১জলপাইগুড়িজলপাইগুড়ি, মাল, ধুপগুড়ি৩আলিপুরদুয়ারআলিপুরদুয়ার, ফালাকাটা১কোচবিহার কোচবিহার, মাথাভাঙ্গা, দিনহাটা, মেখলিগঞ্জ, হলদিবাড়ি, তুফানগঞ্জ৬  পৌর নিগমের তালিকা  পৌর নিগম বিভাগ জেলা বরো সংখ্যা ওয়ার্ড সংখ্যা জনসংখ্যা(২০১১) মানচিত্র আসানসোল পৌরনিগম বর্ধমান পশ্চিম বর্ধমান ১০ ১০৬ ১১,৫২,০৬৩ কলকাতা পৌরসংস্থা প্রেসিডেন্সি কলকাতা ১৬ ১৪৪ ৪৪,৮৬,৬৭৯ 140পিক্সেল চন্দননগর পৌরনিগম বর্ধমান হুগলি ৩৩ ১,৬৬,৯৪৯ 140পিক্সেল দুর্গাপুর নগর নিগম বর্ধমান পশ্চিম বর্ধমান ৫ ৪৩ ৯,৭৩,৯৬২ বিধাননগর পৌরনিগম প্রেসিডেন্সি উত্তর চব্বিশ পরগনা ৬ ৪১ ৬,৩২,১০৭ সংযোগ  শিলিগুড়ি পৌরসংস্থা জলপাইগুড়ি দার্জিলিং ওজলপাইগুড়ি ৫ ৪৭ ৫,০৯,৭০৯ সংযোগ হাওড়া পৌরনিগম প্রেসিডেন্সি হাওড়া ৬ ৫০ ১০,৭২,১৬১ সংযোগ   তথ্যসূত্র   গ্রন্থপঞ্জি  ভারতীয় প্রশাসন, শিউলি সরকার, পশ্চিমবঙ্গ রাজ্য পুস্তক পর্ষৎ, কলকাতা, ২০০৫  * *
ওয়ান ডিরেকশন হচ্ছে লন্ডন ভিত্তিক একটি ব্রিটিশ সঙ্গীতদল। এই দলের সদস্যগণ হলেন নিয়াল হোরান, লুইস টমিলসন, লিয়াম পেনে এবং হ্যারি স্টাইলস এবং জায়ান মালিক ২৫ মার্চ ২০১৫ পূর্ব পর্যন্ত এর সদস্য ছিলেন। ২০১০ সালে ব্রিটিশ টেলিভিশনের গানের প্রতিযোগিতা দি এক্স ফ্যাক্টর অনুষ্ঠানের সপ্তম আসরে তৃতীয় হওয়ার পর গ্রুপটি সিমন কোয়েলের সাইকো রেকর্ডের সাথে চুক্তিবদ্ধ হয়।http://www.digitalspy.com/tv/the-x-factor/news/a331792/nicole-scherzinger-i-did-simon-cowell-a-favour-with-one-direction/ সামাজিক যোগাযোগ মাধ্যমে আন্তর্জাতিকভাবে সাফল্যের পাশাপাশি ওয়ান ডাইরেকশনের পাঁচটি অ্যালবাম “আপ অল নাইট” (২০১১), “টেইক মি হোম” (২০১২), “মিড নাইট মেমরি” (২০১৩), “ফোর” (২০১৪) এবং “মেইড ইন দা এ.এম.” (২০১৫) মুক্তি পেয়েছে। এই অ্যালবামসমূহের বিভিন্ন গান বেশ কয়েক সপ্তাহ ধরে বিভিন্ন দেশের টপ চার্টে ছিল, এবং উল্লেখযোগ্য হিট এককসমূহ হল "হোয়াট মেকস ইউ বিউটিফুল", "লিভ হোয়াইল উই আর ইয়ং", "বেস্ট সং এভার", "স্টোরি অব মাই লাইফ" এবং "ড্র্যাগ মি ডাউন"।  ওয়ান ডিরেকশন মোট ছয়টি ব্রিট পুরস্কার, চারটি এমটিভি মিউজিক ভিডিও পুরস্কার, এগারটি এমটিভি ইউরোপ মিউজিক পুরস্কার, সাতটি আমেরিকান মিউজিক পুরস্কার (যাতে ২০১৪ এবং ২০১৫ সালের সেরা গায়ক পুরস্কার ছিল), এবং আটাশটি টিন চয়েস পুরস্কারসহ আরও অনেক পুরস্কার লাভ করে। http://www.capitalfm.com/artists/one-direction/news/brit-awards-2012-british-single/   ডিস্কোগ্রাফি    আপ অল নাইট(২০১১)  টেইক মি হোম (২০১২)  মিড নাইট মেমরিস (২০১৩)  ফোর(২০১৪)  মেইড ইন দা এ.ম.(২০১৫)   চলচিত্রসমূহ    দি এক্স ফ্যাক্টর(ইউকে সিরিজ ৭)  আপ অল নাইটঃ দ্য লাইভ ট্যুর  ওয়ান ডিরেকশনঃ দিস ইজ আস  ওয়ান ডিরেকশনঃ হোয়ার উই আর   তথ্যসূত্র     বিষয়শ্রেণী:ইংরেজি পপ সঙ্গীতদল বিষয়শ্রেণী:ইংরেজি পপ রক সঙ্গীতদল বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:সনি বিএমজির শিল্পী বিষয়শ্রেণী:এমটিভি ইএমএ বিজয়ী বিষয়শ্রেণী:ব্রিট পুরস্কার বিজয়ী বিষয়শ্রেণী:শর্টি পুরস্কার বিজয়ী বিষয়শ্রেণী:লন্ডনের সঙ্গীত দল বিষয়শ্রেণী:২০১০-এ ইংল্যান্ডে প্রতিষ্ঠিত বিষয়শ্রেণী:আরিয়া পুরস্কার বিজয়ী
মাক্সিম ডে কুইপার (; জন্ম: ২০ ডিসেম্বর ২০০০) হলেন একজন বেলজীয় পেশাদার ফুটবল খেলোয়াড়।https://www.transfermarkt.com/spiel/index/spielbericht/3590776 তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এর ক্লাব ক্লাব ব্রুজের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৬ সালে, কুইপার বেলজিয়াম অনূর্ধ্ব-৪ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  মাক্সিম ডে কুইপার ২০০০ সালের ২০শে ডিসেম্বর তারিখে বেলজিয়ামের নকে-হেইস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কুইপার বেলজিয়াম অনূর্ধ্ব-১৬, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ১২ ম্যাচে অংশগ্রহণ করে ১টি গোল করেছেন।   তথ্যসূত্র   বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-১৯ আন্তর্জাতিক ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:রয়্যাল ফুটবল ক্লাব ভেস্টারলোর খেলোয়াড়
অর্ধেন্দু দস্তিদার (১৯১১- ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সঙ্গে যুদ্ধে আহত হন। সদর হাসপাতালে তার মৃত্যু ঘটে।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৯৫।   জন্ম ও শিক্ষাজীবন  অর্ধেন্দু দস্তিদারের জন্ম চট্টগ্রামের ধলঘাটে। তার পিতার নাম চন্দ্রকুমার দস্তিদার। তারা তিন ভাই সশস্ত্র বিপ্লবী আন্দোলনের সাথে সক্রিয় ভাবে জড়িত ছিলেন। জ্যেষ্ঠ ভ্রাতা পূর্ণেন্দু দস্তিদার চট্টগ্রাম বিদ্রোহে জড়িত ব্যক্তিত্ব ও পরবর্তীতে বাংলাদেশের পরিচিত রাজনীতিবিদ ছিলেন। ছোট ভাই সুখেন্দু দস্তিদার চট্টগ্রাম যুববিদ্রোহের সর্বকনিষ্ঠ বিপ্লবী তথা মুক্তিযোদ্ধা ও সাম্যবাদী নেতা ছিলেন।   thumb|Freedom fighter Ardhendu Dastidar on death bed   তথ্যসূত্র   বিষয়শ্রেণী:১৯১১-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৩০-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:বাঙালি বিপ্লবী বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:বাংলাদেশী হিন্দু
মাদ্রাসা-ই-আলিয়া ঢাকা বাংলাদেশের একটি ঐতিহ্যবাহী আলিয়া মাদ্রাসা যা ঢাকা আলিয়া মাদ্রাসা নামে অধিক খ্যাত। ১৭৮০ সালে বাংলার ফোর্ট উইলিয়ামের গর্ভনর জেনারেল ওয়ারেন হেস্টিংস কর্তৃক কলকাতায় কলকাতা আলিয়া মাদ্রাসা প্রতিষ্ঠিত হয়। ১৯৪৭ সালে দেশ ভাগ হলে কলকাতা আলিয়া মাদ্রাসা কলকাতা থেকে ঢাকায় স্থানান্তরিত হয়। যখন ঢাকায় স্থানান্তর করা হয়, তখন মাদ্রাসার হেড মাওলানা ছিলেন মাওলানা শাফি হুজ্জাতুল্লাহ আনসারী। আর কলকাতা আলিয়া মাদ্রাসার প্রথম হেড মাওলানা ছিলেন মাজদুদ্দিন ওরফে মোল্লা মদন।   হেড মাওলানার তালিকা    কলকাতা আলিয়া হিসাবে হেড মাওলানা  ১৯৪৭ পর্যন্ত এই মাদ্রাসাতে প্রায় ১৬ জন শিক্ষক হেড মাওলানার দায়িত্ব পালন করেন।   ঢাকা আলিয়া হিসাবে হেড মাওলানা  +নংনামদায়িত্ব শুরুদায়িত্ব শেষচিত্র১৭মাওলানা শাফি হুজ্জাতুল্লাহ আনসারী১৯৪৭১৯৪৯১৮জাফর আহমদ উসমানি(১৮৯২–১৯৭৪)১৯৪৯১৯৫৪100px১৯মুফতি আমীমুল ইহসান(১৯১১-১৯৭৪)১৯৫৪১৯৬৯100px২০আবদুর রহমান কাশগরী(১৯১২-১৯৭১)১৯৬৯১৯৭১100px২১আহমদ হোসাইন চৌধুরী১৯৭১১৯৭২২২মাওলানা ইয়াকুব শরীফ১৯৭২১৯৭৩২৩মাওলানা আব্দুল বারী১৯৭৩১৯৭৬২৪খতিব উবায়দুল হক(১৯২৮–২০০৭)১৯৭৬১৯৮৫100px -মাওলানা মাহবুবুল হক (ভারপ্রাপ্ত)১৯৮৫১৯৯১২৫মাওলানা আব্দুল আজিজ১৯৯১১৯৯৫ -মাওলানা মোহাম্মদ সালাহউদ্দিন (ভারপ্রাপ্ত)(১৯৪৪-২০২২)১৯৯৫১৯৯৬100px২৬মো. আব্দুল মান্নান১৯৯৬১৯৯৮২৭মাওলানা মোহাম্মদ সালাহউদ্দিন(১৯৪৪-২০২২)২০০১২০০১100px -মাওলানা নুর মুহাম্মাদ (ভারপ্রাপ্ত)(১৯৩৯-২০২১)২০০১২০০২100px২৮মাওলানা মুহাম্মদ তমীজুদ্দিন২০০২২০০২২৯মাওলানা মুহাম্মদ ইসলাম গনী২০০২২০০৩৩০মাওলানা নুর মুহাম্মাদ(১৯৩৯-২০২১)২০০৩২০০৪100px৩১মাওলানা মুহাম্মদ কসিম উদ্দিন২০০৫২০০৯৩২আব্দুর রহমান মামুন২০১১২০১১৩৩মো. আব্দুল আলী ফারন্নকী২০১২   আরো দেখুন    ঢাকা আলিয়া মাদ্রাসা  সরকারি মাদ্রাসা-ই-আলিয়া, ঢাকার অধ্যক্ষের তালিকা   তথ্যসূত্র   বিষয়শ্রেণী:সরকারি মাদ্রাসা-ই-আলিয়া, ঢাকা বিষয়শ্রেণী:সরকারি মাদ্রাসা-ই-আলিয়া, ঢাকার হেড মাওলানা
সাদিক আলী () (জন্মঃ মে ২, ১৯৫২ – মৃত্যুঃ এপ্রিল ১৮, ২০১১) ছিলেন ভারতের জম্মু ও কাশ্মীর এর একজন সিনিয়র রাজনীতিবিদ, সুখ্যাত কবি ও লেখক এবং একজন সক্রিয় পরিবেশবিদ। পরপর তিনবারের জন্য তিনি কাশ্মীর রাজ্যের বিধানসভা থেকে একজন নির্বাচিত বিধানকর্তা হয়েছিলেন। জনাব সাদিক আলী শ্রীনগর এর একজন প্রভাবশালী ব্যবসায়িক পরিবারে জন্মগ্রহণ করেন। তার পিতা, মরহুম জনাব জাফর আলী একজন কাগজ সুটকেস শিল্পী এবং ব্যবসায়ী ছিলেন।  সাদিক আলী আলিগড় মুসলিম বিশ্ববিদ্যালয় থেকে স্নাতক সম্পন্ন করেন এবং রাষ্ট্রবিজ্ঞান বিষয়ে তার এম,এ অর্জন করেন। তিনি ভারত ও পাকিস্তানের মধ্যে কাশ্মীর বিরোধের সমাধান সম্পর্কে কিছু গুরুত্বপূর্ণ সুপারিশ করেন। তার স্ব-শাসনের প্রতিবেদন ব্যাপকভাবে ভারত ও পাকিস্তানের উভয় দেশে প্রশংসিত হয় এবং তার সুপারিশে এই সমস্যা সবচেয়ে কার্যকর সমাধান হয়েছে এই হিসাবে গণ্য করা হয়। তিনি জম্মু ও কাশ্মীর রাজ্যের বন অধোগামী অবস্থার উপর একটি প্রতিবেদন তৈরী করেন।  ২০০৮ সালের ৯ মার্চ, ফারুক আবদুল্লাহ এনসির রক্ষাকর্তা মিডিয়াতে ঘোষণা করেন যে, জনাব সাদিক আলী পার্টিতে পুনরায় যোগ দিতে পারেন এবং দলের সাংগঠিনক বিষয়াবলি পরিচালনার করবেন।   তথ্যসূত্র    The Milli Gazette View from Valley  বিষয়শ্রেণী:ভারতীয় মুসলিম বিষয়শ্রেণী:১৯৫২-এ জন্ম বিষয়শ্রেণী:২০১১-এ মৃত্যু বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:শ্রীনগর জেলার ব্যক্তি বিষয়শ্রেণী:জম্মু ও কাশ্মীর বিধান পরিষদের সদস্য বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
ডান|থাম্ব| মাইকেল হার্জগ ২০২৪ সালের জুনে অভিনেতা মাইকেল ডগলাসকে হোস্ট করেছিলেন, তাকে হলুদ ফিতাযুক্ত অপহরণকারীদের পিন দিয়েছিলেন। Michal Herzog (    ; জন্ম ১৫ মে ১৯৬২  ) একজন ইসরায়েলি আইনজীবী। ২০২১ সাল থেকে ইসরায়েলের রাষ্ট্রপতি আইজ্যাক হার্জোগের সাথে বিবাহিত, তিনি ইসরায়েলের প্রথম মহিলা।   জীবনের প্রথমার্ধ  মিশাল আফেকের জন্ম কিবুৎজ আইন হারোদে । তার বাবা-মা ছিলেন আফুলার একজন শিক্ষক জভিয়া (নি ব্রিন) এবং বাবা-মা ছিলেন পালমাচের সদস্য এবং ইসরায়েলি প্রতিরক্ষা বাহিনীর কর্নেল শাউল আফেক । মিশাল আফেক তেল আবিব এবং রামাত হাশারনের নেভ রোম পাড়ায় বেড়ে ওঠেন এবং কিছু সময়ের জন্য ব্রাজিলে বসবাস করেন। তার চাচাতো ভাই হলেন প্রধান সামরিক অ্যাডভোকেট জেনারেল, শ্যারন আফেক । আইডিএফ-এ থাকাকালীন, আফেক ইন্টেলিজেন্স কর্পসে কাজ করেছিলেন, যেখানে তিনি তার ভবিষ্যৎ স্বামী আইজ্যাক হার্জোগের সাথে দেখা করেছিলেন এবং ১৯৮৫ সালের আগস্টে তারা বিয়ে করেছিলেন।  তাদের তিন ছেলে: নোয়াম, মতান এবং রয়, এবং তারা তেল আবিবের তাজাহালা পাড়ায় থাকে।    ক্যারিয়ার  ১৯৮৬ সালে, মিশাল হার্জোগ তেল আবিব বিশ্ববিদ্যালয়ের আইন স্কুল থেকে স্নাতক হন এবং ১৯৮৮ সালে ইসরায়েল বার অ্যাসোসিয়েশন থেকে লাইসেন্স পান। তিনি উরি স্লোনিমের আইন সংস্থায় নিয়োগ পেয়েছিলেন এবং অন্যান্যদের মধ্যে, ব্যাংক ডাকাত রনি "অফনোব্যাঙ্ক" লেইবোভিটজ ; ইতজাক রবিনের হত্যার পর শামগার কমিশন প্রতিষ্ঠার আগে শিন বেট নিরাপত্তা শাখার প্রধান ড্রর ইতজাকি; এবং ১৯৮৩ সালে ইসরায়েল ব্যাংকের স্টক সংকটের পর ১৯৯৩ সালে ব্যাংক লিউমির প্রতিনিধিত্ব করেছেন।   হারজোগ মা'আলেহ-এর পরিচালনা পর্ষদে দায়িত্ব পালন করেছেন, এটি একটি সংস্থা যা ইসরায়েলে কর্পোরেট দায়িত্ব সংক্রান্ত বিষয়গুলি প্রচার এবং দায়িত্বশীল ব্যবস্থাপনার মান উন্নয়নের জন্য কাজ করে। তিনি পোলার ইনভেস্টমেন্টসের পরিচালক এবং ফ্রিডেনসন লজিস্টিকস সার্ভিসেসের একজন বহিরাগত পরিচালক হিসেবে দায়িত্ব পালন করেছেন।   ২০২১ সালে, তার স্বামী ইসরায়েলের রাষ্ট্রপতি নির্বাচিত হন, যার ফলে তিনি ইসরায়েলের ফার্স্ট লেডি হন।    তথ্যসূত্র    বহিঃসংযোগ      বিষয়শ্রেণী:CS1 Hebrew-language sources (he) বিষয়শ্রেণী:২১শ শতাব্দীর নারী আইনজীবী বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:উত্তর জেলা (ইসরায়েল) এর ব্যক্তি বিষয়শ্রেণী:হারজোগ পরিবার বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম
লিন ও টেসা হলেন ফ্রাঙ্কফুর্ট, জার্মানির দুই তরুণী, যারা ২০০৬-২০০৭-এর মধ্যে একটি সংক্ষিপ্ত সময়ের জন্য বিখ্যাত পপ গানের সাথে লিপ-সিঙ্ক করার ইন্টারনেট ভিডিও প্রকাশ করেছেন, যা তাদের যথেষ্ট অনলাইন অনুসরণের পাশাপাশি স্থানীয় মিডিয়ার দৃষ্টি আকর্ষণ করেছে।   ইতিহাস  তাদের ভিডিওগুলিতে, লিন এবং টেসা বর্তমান পপ হিটগুলিতে মাইম করে, ঠোঁট-সমলয় করার সময় অতিরঞ্জিত "আবেগপূর্ণ" মুখগুলি টেনে এবং বিভিন্ন ধরনের মূর্খ অঙ্গভঙ্গি, অত্যধিক নাচের চাল, চতুর শারীরিক কমেডি রুটিন এবং অন্যান্য স্বতঃস্ফূর্ত এবং থিয়েট্রিকাল অ্যান্টিক্স প্রদর্শন করে।  লিন এবং টেসা আরটিএল, স্যাট. ১ এবং প্র ৭ সহ বেশ কয়েকটি জার্মান টেলিভিশন চ্যানেলে, জার্মান রেডিও স্টেশন ইউ এফএম এবং প্রিন্ট মিডিয়াতে প্রদর্শিত হয়েছে। তাদের ভিডিওগুলি দুর্দান্ত জনপ্রিয়তার সাথে দেখা হয়েছে এবং সারা বিশ্বের লোকেরা ১৬ মিলিয়নেরও বেশি বার দেখেছে৷ ৭ ডিসেম্বর, ২০০৭ সালের দিকে তাদের আসল ভিডিওগুলি রহস্যজনকভাবে Google ভিডিও থেকে মুছে ফেলার আগে, যে কোনো সময়ে Google ভিডিওর শীর্ষ ১০০ তালিকায় Top 100, Google Video বেশ কয়েকটি পাওয়া যেত। অ্যাকোয়া'র ১৯৯৭ সালের হিট " বার্বি গার্ল " এর উপর ভিত্তি করে একটি ভিডিও, সামগ্রিকভাবে Google ভিডিওর ৮ম জনপ্রিয় ভিডিও হিসাবে স্থান পেয়েছে। Barbie Girl, by Lynne and Tessa. ভক্তরা এই জুটিকে শ্রদ্ধা বা রিমেক ভিডিও উৎসর্গ করেছেন। TG Tribute Video to L&T  জুলাই ২০০৬ সালে, লিন এবং টেসা গুগল আইডল পপ ওয়েবক্যাম প্রতিযোগিতা ৩ জিতেছে। Google Idol Pop Webcam Competition 3 (via Wayback Machine) ডিসেম্বর ২০০৬ এবং জানুয়ারী ২০০৭ এ, তারা জার্মান ওয়েবসাইট ক্লিপফিশ.ডি-এ একটি লিপ-সিঙ্ক ভিডিও প্রতিযোগিতার আয়োজন করে। Clipfish lipsync contest ২০০৭ সালের মে মাসে, ক্লিপফিশের সাথে একত্রিত হয়ে, এই জুটি একটি টিভি অনুষ্ঠান, দ্য লিন অ্যান্ড টেসা শো হোস্ট করেছিল, যা ২৮ মে, ২০০৭এর সন্ধ্যায় জার্মান নেটওয়ার্ক চ্যানেল  আরটিএল২- তে সম্প্রচারিত হয়েছিল। Clipfish এই শোতে হাস্যরসাত্মক ভিডিও ক্লিপগুলির একটি সংগ্রহ রয়েছে যা ইন্টারনেটে প্রচারিত হয়েছে, ভাষ্যের সাথে মিশ্রিত এবং লিন এবং টেসার কয়েকটি ছোট স্কিট। দর্শকসংখ্যা প্রত্যাশার চেয়ে কম ছিল, এবং টেসা পরবর্তীকালে তার ব্লগে ঘোষণা করেন Tessa's blog যে পারস্পরিক চুক্তিতে আর কোনো অনুষ্ঠান তৈরি করা হবে না। ২০০৭ সালের সেপ্টেম্বরে, দুজনে একটি অদ্ভুত ভিডিও তৈরি করেছিল যা একটি নতুন প্রিংগলস পণ্যের জন্য একটি অনলাইন বিপণন প্রকল্পের অংশ বলে মনে হয়েছিল। Pringles "commercial" ২০০৭ সালের শেষের দিক থেকে তারা আর কোনো ভিডিও বা মিডিয়াতে কাজ  করেনি এবং পূর্ণ-সময়ের ছাত্র হিসেবে ফিরে গিয়েছে।   মন্তব্য    তথ্যসূত্র                   বহিঃসংযোগ    অফিসিয়াল লিন এবং টেসা হোমপেজ (ইংরেজি)  বিষয়শ্রেণী:ইন্টারনেট মিম বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম
মঠের বাজার মঠ বাংলাদেশের মাদারীপুর জেলায় অবস্থিত একটি মঠ। ধনীরাম মাঝির পুত্র ডেংকর মাঝি এই মঠটি নির্মাণ করেন।   অবস্থান  বাংলাদেশের ঢাকা বিভাগের মাদারীপুর জেলার খোয়াজপুর ইউনিয়নের মঠের বাজারে মঠটি অবস্থিত।   ইতিহাস    বর্ণনা    চিত্রশালা    আরও দেখুন    তথ্যসূত্র    বহিঃসংযোগ   মঠের বাজার মঠ - মাদারীপুর জেলার তথ্য বাতায়ন।  বিষয়শ্রেণী:বাংলাদেশের মঠ বিষয়শ্রেণী:মাদারীপুর জেলার প্রত্নতাত্ত্বিক স্থাপনা
শঙ্খ দাশগুপ্ত (জন্ম ১৯৮৫) একজন বাংলাদেশি চলচ্চিত্র নির্মাতা, যিনি তার ওয়েব ধারাবাহিক বলি (২০২১), গুটি (২০২৩) এবং প্রিয় মালতী (২০২৪)-এর জন্য পরিচিত। প্রিয় মালতিতে মেহজাবীন চৌধুরী অভিনীত চরিত্রটি ২০২৪ সালে কায়রো আন্তর্জাতিক চলচ্চিত্র উৎসবের আন্তর্জাতিক প্রতিযোগিতা বিভাগ এবং ভারতের আন্তর্জাতিক চলচ্চিত্র উৎসবের "সিনেমা অব দ্য ওয়ার্ল্ড" প্রতিযোগিতায় নির্বাচিত হয়েছিল।  কর্মজীবন  শঙ্খ দাশগুপ্ত তার কর্মজীবন শুরু করেন ২০১০ সালে, স্থানীয় এবং বহুজাতিক ক্লায়েন্টদের জন্য টেলিভিশন নাটক এবং বিজ্ঞাপন পরিচালনার মাধ্যমে। ২০১২ সালে তিনি ঢাকাভিত্তিক প্রযোজনা প্রতিষ্ঠান ফিল্মি ফিচারস প্রতিষ্ঠা করেন।  তিনি বিভিন্ন প্রকল্পে কাজের জন্য স্বীকৃতি অর্জন করেন, যার মধ্যে অন্যতম ছিল টিভি সিরিজ গুটি (২০২৩)। সিরিজটি ঢাকার মাদক পাচার নিয়ে নির্মিত এবং এতে অভিনেত্রী আজমেরী হক বাঁধন অভিনয় করেন। সিরিজটি এর কাহিনীর গভীরতা ও চরিত্র উন্নয়নের জন্য প্রশংসিত হয়।  দাশগুপ্ত টিভি সিরিজ বলি (২০২১) পরিচালনা করেন, যেখানে চঞ্চল চৌধুরী ডাকাত চরিত্রে অভিনয় করেন। এই সিরিজটি মিশ্র প্রতিক্রিয়া পায়। এছাড়া তিনি ছোট ছবি সুন্দরচান (২০১৯) এবং শূন্য থেকে শুরু (২০২১) পরিচালনা করেন। এর মধ্যে শূন্য থেকে শুরু, তাহসান এবং সুনেরাহ বিনতে কামালের অভিনীত, ক্লোজআপ "কাছে আসার গল্প ২০২১"-এর একটি পর্ব ছিল।  তার পূর্ণদৈর্ঘ্য চলচ্চিত্র প্রিয় মালতী কায়রো আন্তর্জাতিক চলচ্চিত্র উৎসবে প্রদর্শিত হবে এবং পরে ওটিটি প্ল্যাটফর্মে মুক্তি পাবে। আরেকটি চলচ্চিত্র ফিফটি ফিফটি "মিনিস্ট্রি অব লাভ" চলচ্চিত্র সিরিজের অধীনে ঘোষণা করা হয়েছে।  চলচ্চিত্রের তালিকা  +কাজের তালিকাবছরশিরোনামভূমিকা(গুলি)২০১৯সুন্দর চাঁনস্বল্পদৈর্ঘ্য চলচ্চিত্র - পরিচালক২০২১শূন্য থেকে শুরুশর্ট ফিল্ম - পরিচালক, ( তাহসান এবং সুনেরা বিনতে কামালকে নিয়ে ) বলিটিভি সিরিজ - পরিচালক, ( চঞ্চল চৌধুরী , সোহানা সাবা , সাফা কবির , সালাহউদ্দিন লাভলু সমন্বিত ) হইচই এ মুক্তি পেয়েছে ২০২৩গুটিটিভি সিরিজ - পরিচালক, লেখক, ( আজমেরী হক বাধন , নাসির উদ্দিন খান সমন্বিত ) চোরকিতে মুক্তি পেয়েছে২০২৪প্রিয় মালতীপরিচালক, লেখক ( মেহজাবিন চৌধুরী সমন্বিত )  স্বীকৃতি  শঙ্খ দাশগুপ্তের ছোট ছবি সুন্দরচান (২০১৯) এর জন্য জয়পুর আন্তর্জাতিক চলচ্চিত্র উৎসব এবং নেপাল আন্তর্জাতিক চলচ্চিত্র উৎসবে, এবং তার পূর্ণদৈর্ঘ্য চলচ্চিত্র প্রিয় মালতি (২০২৪) এর জন্য কায়রো আন্তর্জাতিক চলচ্চিত্র উৎসবে তাকে স্বীকৃতি দেওয়া হয়।  গুটি ওয়েব সিরিজের জন্য শঙ্খ দাশগুপ্ত আবু সাইয়ীদ রানা, জাহিন ফারুক আমিন এবং রবিউল আলম রবির সাথে মেরিল-প্রথম আলো সমালোচক পুরস্কার অর্জন করেন।    পুরস্কার ও মনোনয়ন  বছরপুরস্কারবিভাগমনোনীত কর্মফলাফলসূত্র২০২৩ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট অ্যাওয়ার্ডসশ্রেষ্ঠ পরিচালকগুটি২০২৫বাইফা পুরস্কারসেরা পরিচালক ( ুরি- নচলচ্চিত্রপ্রিয় মালতী  তথ্যসূত্র  বহিঃসংযোগ      বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চিত্রনাট্যকার বিষয়শ্রেণী:বাংলাদেশী হিন্দু
টোকাই বাংলাদেশের অন্যতম স্বনামধন্য একটি কার্টুন চরিত্র, যার স্রষ্টা হলেন শিল্পী রফিকুন নবী বা রনবী।   ইতিহাস  ১৯৭৮ খ্রিষ্টাব্দে সাপ্তাহিক বিচিত্রার পাতায় প্রথম আত্মপ্রকাশ করে টোকাই চরিত্রটি। বাংলাদেশে 'টোকাই'ই প্রথম কার্টুন চরিত্র। রনবী এরকম একটি কার্টুন চরিত্র তৈরির কথা প্রথম কল্পনা করেন ষাটের দশকে। যুক্তরাষ্ট্রের কার্টুনিস্ট সুল্জ-এর  'চার্লি ব্রাউন'  চরিত্রটি দেখে অনুপ্রাণিত হন তিনি। আর স্বপ্ন দেখেন এমন একটি চরিত্র তৈরি করবেন, যার মুখে তুলে দেবেন চট-জলদি মন্তব্য, অপ্রিয় সত্য, অথবা তীব্র আর গতানুগতিকতার বাইরের কোনো আলাদা পর্যবেক্ষণ। আর এরই ধারাবাহিকতায় জন্ম টোকাই চরিত্রটির, যে এক পথশিশু, 'চার্লি ব্রাউন' থেকে অনেকখানি আলাদা।   চরিত্র  টোকাই চরিত্রটি একটি পথশিশু, যার বয়স দশ বছরের কম। । তার উর্ধাঙ্গ অনাবৃত থাকে আর নিম্নাঙ্গ ঢাকা থাকে লুঙ্গি দিয়ে। তার বাসস্থান আস্তাকুঁড়ের কাছাকাছি, কিংবা ফুটপাতে, কিংবা পতিত বড় পাইপের ভিতরে। টোকাইয়ের মাথায় টাক, কখনও গুটিকয়েক চুল, খাটো চেক লুঙ্গি মোটা পেটে বাঁধা৷ কখনো কাঁধে বস্তা৷ '৭৮-'৭৯-এ ভোটের সময় বিলি করা জামা পরেছিল টোকাই, সেই জামাটি ছিল ওর থেকে অনেক বড় আকারের৷ থাকে রাস্তার ডাস্টবিনের পাশে, ফুটপাতে, ফেলে রাখা কংক্রিটের পাইপের ভেতর, পার্কের বেঞ্চিতে, ভাঙা দেয়ালের পাশে, কাঠের গুঁড়িতে, ঠেলা গাড়ির ওপরে, ইটের ওপর মাথা পেতে৷ তার পাশে থাকে কুকুর, কাক৷ কথা বলে কাক, গরু, ছাগল, মশার সাথে৷ কথা বলে মানুষের সাথেও৷ তার কথা বুদ্ধিদীপ্ত, বিচক্ষণতায় ভরা, আবার রসে সিক্ত৷ পেন অ্যান্ড ইঙ্কের পরে টোকাই হাজির হল জলরঙের উচ্ছলতায়৷ সেখানে সে কখনও মনের আনন্দে মার্বেল গুটি দিয়ে খেলে, নৌকা চালায়, বাঁশি বাজায়, বেহালা বাজায়, কখনও রাস্তার বুকে উবু হয়ে লিখতে শুরু করে, কখনও আনন্দে দেয় ছুট৷ কখনও একা বসে থাকে, আবার কখনও পাঁচিলের উপরে উঠে পাশের দেয়ালের অপর দিকে উঁকি দিয়ে দেখার চেষ্টা করে, রাজকীয় বাড়ির দরজায় হাজির হয় কাঁধে বস্তা নিয়ে৷ রফিকুন নবীর টোকাই এভাবে সমাজ-সংসারকে প্রশ্নবিদ্ধ করে চলে প্রতিনিয়ত৷   প্রতীকতা  রনবি'র টোকাই চরিত্রটি বাস্তবের এমন কিছু পথশিশুর প্রতিনিধিত্ব করে, যারা, মানুষের ফেলে দেয়া আবর্জনা, কুড়িয়ে নিয়ে যায় বা টুকিয়ে নিয়ে যায়। বাস্তবের সেসব পথশিশুকে প্রতিনিধিত্ব করতে গিয়ে টোকাই'র বাসস্থান হলো আস্তাকুঁড়ে বা ডাস্টবিনের কাছাকাছি, ফুটপাত, কিংবা পতিত বড় পাইপ, যা তার বাস্তুহীনতাকে প্রতীকায়িত করে। তার পোশাক বলতে একমাত্র লুঙ্গি, যা তার দারিদ্রকে প্রতীকায়িত করে।  অন্য অর্থে টোকাই প্রতীকতাবর্জিত একটি চরিত্র, যে প্রায় বাস্তবই তুলে ধরে। এঅর্থে টোকাই চরিত্রে প্রতীকতা খোঁজার অবকাশ নেই।   আরও দেখুন   রফিকুন নবী   বহি:সংযোগ    টুনস ম্যাগে টোকাই   তথ্যসূত্র   বিষয়শ্রেণী:বাংলাদেশের কার্টুন চরিত্র বিষয়শ্রেণী:কার্টুন বিষয়শ্রেণী:বাংলাদেশের সংস্কৃতি বিষয়শ্রেণী:কল্পিত বাংলাদেশী বিষয়শ্রেণী:অ্যানিমেটেড চরিত্র
সেবাস্টিয়ান পল ব্রক  (জন্ম: ১৯৩৮, লন্ডন) একজন ব্রিটিশ পণ্ডিত, বিশ্ববিদ্যালয় অধ্যাপক এবং প্রাচীন সিরিয়াক ভাষা ও প্রাচীন সিরিয়াক সাহিত্য অধ্যয়নের বিশিষ্ট বিশেষজ্ঞ। তাঁর গবেষণার ক্ষেত্র সিরিয়াক খ্রিস্টধর্মের সাংস্কৃতিক ইতিহাসের নানা দিককেও অন্তর্ভুক্ত করে।  তাঁকে সাধারণভাবে সিরিয়াক অধ্যয়ন ক্ষেত্রে অন্যতম শীর্ষস্থানীয় পণ্ডিত হিসেবে গণ্য করা হয়। এছাড়াও তিনি আরামাইক অধ্যয়ন ক্ষেত্রেও একজন প্রধান বিশেষজ্ঞ হিসেবে বিবেচিত।   শিক্ষা  ব্রক ইটন কলেজ-এ পড়াশোনা করেন এবং কেমব্রিজ বিশ্ববিদ্যালয়ের ট্রিনিটি কলেজ থেকে ক্লাসিকস ও প্রাচ্য ভাষা (হিব্রু ও আরামাইক) বিষয়ে স্নাতক (বিএ) ডিগ্রি অর্জন করেন। ১৯৬৬ সালে তিনি অক্সফোর্ড বিশ্ববিদ্যালয় থেকে দর্শনে ডক্টরেট (Doctor of Philosophy) ডিগ্রি লাভ করেন।   কর্মজীবন  ১৯৬৪ থেকে ১৯৬৭ সাল পর্যন্ত ব্রক বার্মিংহাম বিশ্ববিদ্যালয়-এর ধর্মতত্ত্ব বিভাগে প্রথমে সহকারী প্রভাষক এবং পরে প্রভাষক হিসেবে দায়িত্ব পালন করেন। এরপর ১৯৬৭ থেকে ১৯৭৪ সাল পর্যন্ত তিনি কেমব্রিজ বিশ্ববিদ্যালয়-এ হিব্রু ভাষার প্রভাষক এবং পরবর্তীতে হিব্রু ও আরামাইক ভাষার প্রভাষক ছিলেন।   ১৯৭৪ থেকে ২০০৩ সাল পর্যন্ত তিনি অক্সফোর্ড বিশ্ববিদ্যালয়-এর ওরিয়েন্টাল ইনস্টিটিউটে আরামাইক ও সিরিয়াক বিষয়ে প্রভাষক এবং পরে সিরিয়াক অধ্যয়নে পাঠক (Reader) পদে নিযুক্ত ছিলেন। ২০০৩ সাল থেকে তিনি সিরিয়াক অধ্যয়নের এমেরিটাস পাঠক এবং উল্‌ফসন কলেজ, অক্সফোর্ড-এর এমেরিটাস ফেলো।ব্রিটিশ একাডেমি: ড. সেবাস্টিয়ান ব্রক FBAউল্‌ফসন কলেজ: সেবাস্টিয়ান ব্রক  তিনি Antioch Bible-এর অন্যতম প্রধান সমালোচক, যা Peshitta-র একটি ২১শ শতকের ইংরেজি অনুবাদ।   সদস্যতা ও সম্মাননা  ব্রক ব্রিটিশ একাডেমি-এর একজন ফেলো। তিনি বিভিন্ন সম্মানসূচক ডক্টরেট লাভ করেছেন, যার মধ্যে রয়েছে প্যারিসের -এ সম্মানসূচক পিএইচডি (PhD Honoris Causa)। তাঁকে সিরিয়াক অরথোডক্স প্যাট্রিয়ার্ক কর্তৃক সন্ত এফ্রেমের পদক প্রদান করা হয় এবং ২০০৯ সালে ব্রিটিশ একাডেমি থেকে লিভারহুলম মেডেল (Leverhulme Medal) লাভ করেন। ২০২৪ সালে তিনি এডওয়ার্ড উলেনডর্ফ মেডেল লাভ করেন।পদকপ্রাপ্তি   ব্যক্তিগত জীবন  ব্রক বিয়ে করেছেন হেলেন হিউজেস-ব্রক-কে, যিনি মিনোয়ান ক্রীট ও মাইসেনীয় গ্রিস বিষয়ে বিশেষজ্ঞ একজন প্রত্নতত্ত্ববিদ। তিনি সেন্ট অ্যালবান ও সেন্ট সার্জিয়াস ফেলোশিপ-এর পৃষ্ঠপোষক। ২০২৪ সালের মে মাসে তিনি ক্রিসমেশন এর মাধ্যমে সিরিয়াক অরথোডক্স চার্চ-এ যোগদান করেন।   প্রকাশনা                              খণ্ড ১–৬       তথ্যসূত্র    উৎস             বহিঃসংযোগ   অক্সফোর্ড ওরিয়েন্টাল ইনস্টিটিউটে সেবাস্টিয়ান ব্রকের শিক্ষকতার পৃষ্ঠা  Syri.ac - সেবাস্টিয়ান ব্রক: জীবনবৃত্তান্ত ও প্রকাশনা (জুন ২০১৮)  সিরিয়াক স্টাডিজের ভবিষ্যৎ ও সেবাস্টিয়ান পি. ব্রকের উত্তরাধিকার (২০১৮)  বিষয়শ্রেণী:সিরিয়াক পণ্ডিত বিষয়শ্রেণী:পিতৃসংক্রান্ত পণ্ডিত বিষয়শ্রেণী:উল্‌ফসন কলেজ, অক্সফোর্ডের ফেলো বিষয়শ্রেণী:ব্রিটিশ একাডেমির ফেলো বিষয়শ্রেণী:জীবিত ব্যক্তি বিষয়শ্রেণী:১৯৩৮ সালের জন্ম বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:অর্ডার অব সান্ট ইগ্নাটিওস পদকপ্রাপ্ত বিষয়শ্রেণী:সিরিয়াক অরথোডক্স খ্রিস্টান বিষয়শ্রেণী:ইটন কলেজে শিক্ষিত বিষয়শ্রেণী:ট্রিনিটি কলেজ, কেমব্রিজ-এর প্রাক্তন শিক্ষার্থী বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী